Diari Oficial de la Generalitat Valenciana


Sumari del DOGV 5508, del 09-05-2007 (2007/3870)

RESOLUCIÓN de 14 de marzo de 2007, del Rectorado de la Universidad de Alicante, sobre la creación de un fichero de datos de carácter personal.
----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2007/03/14/(1)/dof/vci/html**

### Dades del document

Número de DOGV
:   5508

Data del DOGV
:   09-05-2007

Secció del DOGV
:   I. DISPOSICIONS GENERALS

Número del document
:   2007/3870


Data del document
:   14-03-2007

Organisme emissor
:   Universitat d'Alacant

Tipus de document
:   Resolució

Descriptors 

:   * universitat
    * legislació
    * base de dades
    * dades personals

L'article 20 de la Llei Orgànica 15/1999, de 13 de desembre (BOE, núm. 298, de 14 de desembre), de Protecció de Dades de Caràcter Personal, establix que la creació, la modificació o la supressió dels fitxers de les Administracions Públiques només podrà fer-se mitjançant la disposició general publicada en el Boletín Oficial del Estado o el diari oficial corresponent.   
En virtut d'això, de conformitat amb el disposat en la Llei Orgànica 15/1999, assenyalada, resolc:   
Primer. Creació d'un nou fitxer.   
Aprovar la creació del fitxer de videovigilància que es relaciona a l'annex I d'aquesta disposició.   
Segon. Mesures de seguretat.   
Els responsables dels fitxers i, si escau, els encarregats del seu tractament, han d'adoptar les mesures tècniques i d'organització necessàries per a garantir la seguretat de les dades de caràcter personal que s'hi contemplen, així com evitar la seua alteració, la pèrdua, el tractament o l'accés no autoritzat. Aquestes mesures han de tenir en compte l'estat de la tecnologia, la naturalesa de les dades emmagatzemades i els riscos a què hi estan exposades, ja provinguen aquells de l'acció humana o del medi físic o natural. Per això, s'elaborarà i s'implantarà la normativa de seguretat que calga, ajustada al nivell de seguretat del fitxer, mitjançant un document, d'obligat compliment per al personal amb accés a les dades automatitzades de caràcter personal i als sistemes d'informació, en els termes recollits en el Reial decret 994/1999, de 11 de juny (BOE, núm. 151, de 25 de juny) pel qual s'aprova el Reglament de Mesures de Seguretat dels Fitxers Automatitzats que continguen Dades de Caràcter Personal.   
Tercer. Drets d'accés, rectificació i cancel·lació.   
Els interessats tindran dret a l'accés, la rectificació, la cancel·lació i l'oposició respecte de les seues dades de caràcter personal sotmeses a tractament automatitzat, en la forma prevista en la Llei Orgànica 15/1999, ja esmentada, i d'altra normativa d'aplicació. Aquest drets s'exerciran davant la Gerència de la Universitat d'Alacant.   
Quart. Instrucció 1/2006 de l'Agència Espanyola de Protecció de Dades.   
Els responsables del tractament de les dades del fitxer relacionat a l'Annex I respectaran el que es preveu a la Instrucció 1/2006, de 8 de novembre, de l'Agència Espanyola de Protecció de Dades, sobre els fitxers automatitzats establerts amb la finalitat de videovigilància, especialment pel que fa a l'obligació de cancel·lar-los en el termini d'un mes des de la seua recollida.   
Cinquè. Disposició final  
Aquesta resolució entrarà en vigor l'endemà de la seua publicació en el Diari Oficial de la Comunitat Valenciana.  
Alacant, 12 de març de 2007.- El rector, (article 72.2 de l'Estatut de la Universitat d'Alacant), el vicerector d'Ordenació Acadèmica i Professorat: Antonio Marcilla Gomis.  
ANNEX I  
Fitxer de videovigilància   
Finalitat i usos previstos: Enregistraments de les càmeres de seguretat de la Universitat d'Alacant per a exercir les labors de seguretat i de vigilància de les seues instal·lacions.  
RESOLUCIÓN de 14 de marzo de 2007, del Rectorado de la Universidad de Alicante, sobre la creación de un fichero de datos de carácter personal. [2007/3870]Universitat d'AlacantPersones o col·lectius dels quals s'obtenen les dades o que resulten obligats a subministrar-los: Membres de la comunitat universitària i visitants de les instal·lacions de la Universitat d'Alacant   
Procediment de recollida de les dades: Càmeres de seguretat.   
Estructura bàsica del fitxer i descripció de les dades recollides: fitxers de vídeo.   
Cessions de dades previstes: Cap.   
Encarregats del tractament: Aquells a qui en virtut de la legislació vigent en matèria de contractes de les administracions públiques, se li adjudique el tractament de les dades per compte de la universitat.   
Òrgan responsable del fitxer i a qui es pot exercir els drets d'accés, de rectificació, de cancel·lació i d'oposició: Gerència de la Universitat.   
Mesures de seguretat: nivell baix.


Còpia Permalink ELI